साइना मलेशियाई ओपन के सेमीफाइनल में  
भारत की स्टार बैडमिंटन खिलाड़ी साइना नेहवाल ने जाइंट किलर लिन वांग को हराकर मलेशियाई ओपन ग्रां प्री के सेमीफाइनल में प्रवेश कर लिया।
भारत की स्टार बैडमिंटन खिलाड़ी साइना नेहवाल ने जाइंट किलर लिन वांग को हराकर मलेशियाई ओपन ग्रां प्री के सेमीफाइनल में प्रवेश कर लिया। शीर्ष वरीयता प्राप्त दुनिया की छठे नंबर की खिलाड़ी साइना ने चीनी क्वालीफायर को 14-21, 21-19, 21-19 से हराया। लिन ने पिछले मैच में जापान की छठी वरीयता प्राप्त एरिको हिरोस को हराया था।  साइना ने मैच के बाद कहा, मैं अपने खेल से खुश हूं। भारत में इंडियन ओपन नहीं जीत पाने का दुख है। मुझे खुशी है कि मैं वापसी कर सकी और उम्मीद है कि यह टूर्नामेंट जीतूंगी। अब उसका सामना तीसरी वरीयता प्राप्त चीन की यांजियाओ जियांग और सातवीं वरीयता प्राप्त कोरिया की जि ह्यूंग सुंग के बीच होने वाले मैच के विजेता से होगा।